‫אתה חייב למצוא את היציאה.‬
‫ארצ'י!‬
‫אנחנו שומעים אותך!‬
‫איפה אתה?‬ ‫-איפה אתה?‬
‫אני אמצא אותך.‬
‫מבוי סתום! מכאן! בוא מכאן!‬
‫הילדות שלי הייתה נהדרת,‬
‫אבל אני זוכרת שהרגשתי לבד הרבה.‬
‫לאיזה כיוון? קדימה.‬
‫רק רציתי בני דודים וכולי,‬
‫רק רציתי את כל זה,‬ ‫ולא הייתה לי משפחה גדולה כזאת.‬
‫הוא נפל!‬
‫הצלחת!‬ ‫-עשית את זה!‬
‫אז בהיריון עם ארצ'י…‬
‫כל כך התרגשתי שניצור בשבילו‬
‫את הדבר הזה שתמיד רציתי.‬
‫- סנדרינגהאם, אנגליה, חג המולד 2018 -‬
‫אז עשיתי כל שביכולתי כדי להסב להם גאווה,‬
‫ובאמת להיות חלק מהמשפחה.‬
‫ואז הבועה התפוצצה.‬
‫הדוכסית הבעייתית…‬
‫האמריקניות לא עוזרת.‬ ‫-אין תגובה רשמית.‬
‫כבר היה ברור לתקשורת שהארמון לא יגן עליה.‬
‫ברגע שזה קורה, הסכר נפרץ.‬
‫והבנתי שאני לא רק…‬
‫נזרקת לכלבים,‬
‫מאכילים אותי לכלבים.‬
‫- הארי ומייגן -‬
‫אז את ואבא שלך הייתם קרובים רוב החיים שלך?‬
‫כן. כלומר, משפחה,‬ ‫אז זה אף פעם לא קל ומושלם.‬
‫אבל כמובן,‬ ‫דיברתי עם אבא שלי כמה פעמים בשבוע.‬
‫אז מתי הדברים התחילו להשתבש?‬
‫כשהתקשורת נכנסה לתמונה.‬
‫מצטרף אלינו הבוקר‬ ‫אביה של מייגן מרקל, תומס.‬
‫תודה רבה שהצטרפת אלינו.‬ ‫אני רוצה לקחת אותך…‬
‫אחרי החתונה‬
‫אבא שלי התחיל להתראיין,‬ ‫ובעיקר אמר דברים עליי.‬
‫אבא של מייגן מרקל, נכון?‬ ‫-כן.‬
‫דיברתי עם תומס מרקל אתמול, והוא ממש כעס…‬ ‫-מתברר שזה לא מפסיק.‬
‫זה היה מכאיב להדהים.‬
‫והעולם מסתכל על הדרמה הזאת שמתפתחת.‬
‫- תומס מרקל משווה את משפחת המלוכה‬ ‫ל"כת סיינטולוגיה סודית" -‬
‫ואז הוא התחיל לבקר את משפחת המלוכה.‬
‫- תומס מרקל התבטא נגד משפ' המלוכה‬ ‫בעוד ריאיון שנוי במחלוקת -‬
‫אבל זה הביך מאוד את המשפחה.‬
‫- תומס מרקל תוקף את הארמון -‬
‫זו הייתה בעיה שדרשה פתרון,‬ ‫ורצו שאני אפסיק את זה,‬
‫ופניתי להוד מעלתה,‬
‫ואמרתי, "זה מה שקורה. מה את רוצה שאעשה?‬
‫"אני רוצה לקבל ממך עצה."‬
‫אבל בסופו של דבר…‬
‫המלכה ונסיך ויילס הציעו‬
‫שאכתוב לאבא שלי מכתב.‬
‫והייתי צריכה להתאמץ מאוד‬ ‫כדי להעביר את המכתב לאבא שלי בדיסקרטיות‬
‫כי אני לא יכולה להכניס‬ ‫את המכתב הזה לתיבת הדואר‬
‫עם כתובת המוען "ארמון קנזינגטון"‬ ‫ולשלוח אותו לטום מרקל,‬
‫ולהניח שהוא יגיע לנמען.‬
‫אז שלחתי אותו למנהל העסקי שלי‬ ‫בלוס אנג'לס וחשבתי,‬
‫"הוא יזהה את השם."‬
‫ואז קיבלתי תמונה של החתימה‬
‫שמאשרת את מסירת המכתב,‬
‫וזו לא החתימה שלו.‬
‫אני מכירה את הכתב של אבא שלי.‬ ‫זה לא הכתב שלו. פשוט כתוב "תומס".‬
‫מכתב אישי מהדוכסית לאביה פורסם.‬
‫אנחנו חושבים שתומס פרסם את המכתב,‬ ‫והוא די מזיק.‬
‫הבוקר רגעים חדשים ואישיים מאוד‬ ‫בין הדוכסית מייגן לאביה שהתנכר לה.‬
‫תיאור פומבי ומכאיב מאוד של הקרע ביניהם.‬
‫- המכתב שחושף את הטרגדיה האמיתית‬ ‫ובו כתבה מייגן שליבה נשבר -‬
‫זה היה… מחריד.‬
‫ב"דיילי מייל" כתבו,‬ ‫"השגנו את המכתב המלא בן חמישה עמודים".‬
‫חשבתי, "איך זה היה נראה‬
‫אם היו עורכים את הדברים שהם לא הכניסו?‬
‫איך זה היה נראה? כדי שיראו באמת…"‬
‫הם אומרים לציבור, "הנה המכתב המלא",‬
‫וכשאתם מוציאים משפטים מתוך פסקאות‬
‫ומילים מתוך משפטים…‬
‫אתם רוצים לפרסם את המכתב שלי,‬ ‫מה שאתם יודעים שאסור לכם מבחינה משפטית,‬
‫אבל אתם רוצים לפרסם אותו‬ ‫ולהציג תמונה שונה לחלוטין‬
‫שלי ושל הקשר שלי עם אבא שלי,‬
‫ולהוציא מההקשר את כל מה שכתבתי‬ ‫על המניפולציות של התקשורת?‬
‫- אני מבקשת רק שקט נפשי,‬ ‫ואני מאחלת לך את אותו הדבר. מג -‬
‫אנשים עדיין מגרדים את הראש ואומרים,‬ ‫"איך המייל…‬
‫"מתוך טיפשות או איך שתרצו לקרוא לזה,‬
‫"פרסמו מכתב בין בת לאב שלה?"‬
‫התשובה פשוטה.‬
‫הם ידעו שהמשפחה תפציר בנו לא לתבוע.‬
‫ישבנו עם עורך הדין של בית המלוכה‬
‫ועם בכירים בארמון,‬
‫ובפגישות האלה הזכרתי להם שכתבתי את המכתב‬
‫בהנחייתם של בני משפחה בכירים.‬
‫"אתם יודעים שזה לא חוקי,‬
‫"אז חייבים למתוח את הגבול.‬ ‫חייבים לנקוט אמצעים משפטיים."‬
‫הם אמרו, "כן, כמובן",‬
‫וחיכיתי לעדכון שבועות על גבי שבועות.‬
‫"היי, מה קורה עם זה?" "כלום."‬
‫אחרי חודשים שבהם אמרו,‬ ‫"היא צריכה לעשות משהו בעניין",‬
‫קיבלנו ייעוץ משפטי בנפרד.‬
‫ידעתי מהפגישה הראשונה שזה ממש חמור,‬
‫כי הייתה לזה השפעה איומה על מייגן.‬
‫יש נראטיב שמשפחת המלוכה מאמצת,‬
‫"לא להתלונן, לא להסביר",‬
‫כגישה מול התקשורת,‬ ‫ואני חושבת שמייגן שיתפה עם זה פעולה‬
‫במשך תקופה ארוכה.‬
‫אבל הייתה מלחמה אמיתית נגד מייגן.‬
‫ובהחלט ראיתי ראיות לכך‬
‫שהיו דיווחים שליליים מהארמון‬ ‫נגד הארי ומייגן‬
‫כדי להתאים לאג'נדה של אנשים אחרים.‬
‫- אני, אדוארד וריטי,‬ ‫עורך ה"מייל און סאנדיי", -‬
‫- נפגשתי לאחרונה עם בכיר בבית המלוכה -‬
‫- ראיתי בכך מידע ברמה גבוהה מגורם רציני -‬
‫- בעמדת סמכות -‬
‫- הצהרת אמת -‬
‫מג נהייתה שעיר לעזאזל של הארמון,‬
‫והם העבירו אייטמים לגביה,‬ ‫לא משנה אם הם נכונים או לא,‬
‫כדי למנוע פרסום של אייטמים פחות אוהדים.‬
‫פשוט ראו את זה קורה.‬
‫אייטם על מישהו במשפחה היה צץ לרגע,‬ ‫ואז הוא היה אומר,‬
‫"תעלימו את זה",‬
‫אבל יש מקום בעמוד הראשי של האתר,‬
‫יש מקום בשער של העיתון,‬
‫וצריך למלא את זה במשהו‬ ‫על מישהו ממשפחת המלוכה.‬
‫ההפצצה של כתבות שליליות‬
‫על התפרקות מערכת היחסים שלה עם אביה‬
‫הייתה הקש האחרון בקמפיין‬ ‫של סיקור שלילי לגביה.‬
‫בדיעבד זה אחד האקטים הראשונים‬
‫של הפרידה שלהם מהמוסד.‬
‫הנסיך הארי ומייגן מרקל‬ ‫תובעים את ה"מייל און סאנדיי".‬
‫לפי התביעה, ה"מייל" עבר על החוק‬
‫כשפרסם מכתב אישי שכתבה לאביה.‬
‫זו טעות ענקית.‬ ‫אם אתה במשפחת המלוכה, אל תדבר, תהיה בשקט.‬
‫הכול השתנה לאחר מכן.‬
‫התהליך המשפטי הזה היה הזרז‬ ‫לכל מה שקרה אחר כך.‬
‫- האי ונקובר, קנדה, דצמבר 2019 -‬
‫זה שלג!‬
‫מה זה?‬
‫הסיקור התקשורתי של התביעה היה שלילי,‬ ‫כפי שידענו תמיד.‬
‫כשנכנסים לדברים האלה, מצפים לזה,‬
‫אז זו הייתה הזדמנות ממש טובה‬ ‫בשבילנו להתרחק מהדברים.‬
‫עם ארצ'י, לנקות את הראש.‬
‫בניגוד למסורת, דוכס ודוכסית סאסקס‬
‫לא יבלו את חג המולד עם המלכה.‬
‫כלבה טובה, פולה! קדימה!‬
‫אהבתי להיות שם.‬
‫הייתה שם כזאת שלווה.‬
‫כלבה טובה, פולה.‬
‫אפשר לנשום לרגע.‬
‫היי!‬
‫זה היה פשוט מדהים,‬
‫כי היינו צריכים בעיקר מרחב,‬
‫מרחב לחשוב ולהבין‬ ‫מה לכל הרוחות אנחנו עושים.‬
‫את מצלמת?‬
‫כן.‬
‫אלוהים.‬
‫היה כל כך קר. זה היה ביום הראשון של השנה?‬
‫כן, באחד בינואר.‬
‫יצאתי משם רענן.‬
‫אמרתי, "מתחילים, 2020."‬ ‫-כן.‬
‫"בואי נראה אותך."‬
‫באתר של ה"דיילי מייל"‬ ‫יש פרטים בלעדיים על הבית החדש‬
‫שהוא ומייגן שוכרים כרגע.‬
‫אף צלם פפראצי לא גר באי ונקובר.‬
‫זו הסיבה שבחרנו בו. זה אי.‬
‫הנה עוד אחד. רכב של פפראצי.‬
‫אף אדם שפוי בדעתו‬ ‫לא היה מתמודד עם זה בלי סוף.‬
‫המחיר היה בולט,‬
‫המחיר הרגשי שזה גבה משנינו,‬
‫אבל במיוחד מאשתי.‬
‫מה נעשה?‬
‫נצטרך לשנות את זה בשבילנו.‬
‫בוא נחשוב על זה כמו שצריך.‬
‫איך נעשה את זה?‬
‫איך נשנה את היחסים שלנו עם המוסד,‬
‫אבל בצורה שתגן עלינו‬ ‫ועל הבריאות הנפשית והרווחה שלנו?‬
‫אז בסוף דצמבר, בתחילת ינואר,‬
‫אמרתי לאבא שלי בטלפון, "יש לנו תוכנית".‬
‫אולי נעבור לקנדה?‬
‫חשבנו שכדאי לתת לעצמנו מרחב לנשימה,‬
‫אבל גם רצינו מאוד‬
‫להמשיך את העבודה במדינות חבר העמים הבריטי‬ ‫כדי לתמוך במלכה.‬
‫חוץ מזה, אני חושבת שהדבר החשוב‬ ‫הוא שכתבי בית המלוכה‬
‫נמצאים שם, בלונדון,‬
‫אז אם לא נהיה שם,‬ ‫הם לא יוכלו לסקר את מה שאנחנו עושים.‬
‫אתם תוכלו להופיע על השער של כל העיתונים,‬
‫בדיוק כמו שאתם רוצים,‬
‫ואנחנו נוכל לפעול בשם המלכה.‬
‫אם אתם רוצים שנלך לעשות דברים‬ ‫בשם המלכה, נלך ונעשה את זה,‬
‫ונשלם על זה בעצמנו.‬
‫אנחנו לא רוצים להיות תלויים במימון‬ ‫של משלם המיסים. נחשו מה? תקבלו אותנו,‬
‫אבל תקבלו אותנו בחינם. ותכננו את זה שנים.‬
‫רצינו להיפטר מטיעון "עניין הציבור"‬
‫של העיתונות לגבי כל חלק מהחיים שלנו.‬
‫הטיעון שלהם היה, "אם אתם מקבלים‬ ‫אפילו אחוז אחד של מימון ציבורי,‬
‫"איזשהו חלק מהחיים שלכם,‬ ‫אנחנו יכולים לטעון שזה עניין הציבור.‬
‫"נוכל לפלוש לכם לפרטיות בכל עניין‬
‫"כי כספי ציבור מממנים אתכם."‬
‫ב-2018 דיברנו על מעבר לניו זילנד.‬
‫- ניו זילנד -‬
‫וזה לא יצא לפועל.‬
‫ובתחילת 2019‬
‫דיברנו על הרעיון של מעבר לדרום אפריקה,‬
‫תמיכה בארגוני צדקה באפריקה.‬
‫העבודה כוללת הרבה תמיכה במאבקים,‬
‫אז חשבתי, "זה נהדר.‬
‫"אישה לא לבנה היא נכס‬
‫"כשיש לך יותר מ-50 מדינות‬ ‫בחבר העמים הבריטי,‬
‫"וברובן יש אנשים לא לבנים."‬
‫ובארמון אישרו את המעבר שלנו לדרום אפריקה,‬
‫אז במשרד של אבי ידעו על זה,‬ ‫במשרד של אחי ידעו על זה‬
‫ובמשרד של סבתא שלי ידעו על זה.‬
‫אף אחד אחר לא ידע.‬ ‫זה היה מסמך פנימי במידה רבה.‬
‫ואז הוא הודלף לעיתון ה"טיימס".‬
‫- חשיפה: הארמון מתכנן‬ ‫לשלוח את הארי ומייגן לאפריקה -‬
‫ואז כל התוכנית נגנזה,‬ ‫כי זה הפך לדיון ציבורי.‬
‫ברגע שתוכניות כאלה נהיות דיונים ציבוריים,‬
‫תשע מתוך עשר פעמים זה ייכשל.‬
‫- דרום אפריקה -‬
‫עד שדיברתי עם אבא שלי מקנדה,‬
‫המשפחה והאנשים שלה ידעו‬
‫שאנחנו מחפשים דרך פעולה שונה‬
‫במשך שנתיים מינימום. מינימום.‬
‫"טוב, קנדה." דיברתי עם אבא שלי.‬ ‫"זאת התוכנית".‬
‫הוא אמר, "תוכל לכתוב את זה?"‬
‫ואמרתי, "עדיף שלא‬ ‫בגלל מה שקרה בפעם שעברה".‬
‫הוא אמר, "אני חייב את זה בכתב",‬ ‫אז כתבתי את זה,‬
‫שלחתי לו מיילים באחד,‬ ‫בשניים ובשלושה בינואר,‬
‫ובאחד מהם כתבתי‬
‫שאם זה לא יסתדר,‬
‫אנחנו מוכנים לוותר‬ ‫על התארים שלנו מסאסקס במקרה הצורך.‬
‫אז זו הייתה…‬ ‫-זו הייתה התוכנית.‬
‫זו הייתה התוכנית.‬
‫לפני שעזבנו דיברתי גם עם סבתא שלי‬ ‫ואמרתי לה‬
‫שנחזור בשישה בחודש,‬
‫ושאשמח לבוא לבקר אותה.‬
‫היא ידעה שקשה לנו.‬ ‫דיברתי איתה על זה הרבה פעמים.‬
‫היא אמרה לי שאין לה תוכניות לשבוע,‬
‫"אולי תבוא?‬
‫"נשתה תה ותישארו לישון פה, אתה ומייגן."‬
‫טסנו חזרה מוונקובר‬
‫ישר להיתרו, וברגע שעלינו למטוס,‬
‫הארי קיבל הודעה דחופה,‬
‫"אסור לך להיפגש עם הוד מעלתה.‬
‫"תדאג שבן המשפחה יודע‬ ‫שהוא לא יכול להיפגש איתה‬
‫"והיא עסוקה. יש לה תוכניות כל השבוע."‬
‫וזה בהחלט היה ההפך ממה שהיא אמרה לי.‬
‫ברגע שחזרנו לבריטניה, התקשרתי אליה ואמרתי,‬
‫"עכשיו אומרים שאת עסוקה",‬
‫והיא אמרה, "כן, לא ידעתי שאני עסוקה.‬ ‫אמרו לי שאני עסוקה.‬
‫"אמרו לי שאני עסוקה כל השבוע."‬
‫אמרתי, "וואו".‬
‫ואני זוכרת שהסתכלתי על הארי,‬
‫אלוהים, זה הרגע שבו משפחה‬
‫ועסק משפחתי נקלעים לעימות ישיר,‬
‫כי הם מונעים ממך להיפגש עם המלכה,‬
‫אבל הם בעצם מונעים מנכד‬ ‫להיפגש עם סבתא שלו.‬
‫מאוחר יותר אחה"צ, גילינו שהסיפור התפרסם.‬
‫איכשהו הצהובונים ידעו על ההצעה הזאת.‬
‫אני חושבת שכולנו יודעים כבר תקופה‬ ‫שהזוג אומלל מאוד,‬
‫ויש להם קשיים‬ ‫בתפקידם הציבורי במשפחת המלוכה.‬
‫ואבא שלו אמר, "תכתוב את זה",‬
‫והוא כתב, ואחרי חמישה ימים‬
‫זה היה בשער של עיתון.‬
‫יש הרבה ספקולציות שלפיהן מדובר בקנדה,‬
‫שם מייגן חיה לפני שהתחתנה‬ ‫והצטרפה למשפחת המלוכה.‬
‫התברר שהמוסד הדליף‬
‫את העובדה שאנחנו חוזרים לקנדה,‬
‫והחלק המרכזי בסיפור,‬
‫שבזכותו ידעתי שתוכן המכתב שכתבתי לאבי‬
‫הודלף היה הנכונות שלנו‬ ‫לוותר על התארים של סאסקס.‬
‫זה הסגיר את העניין.‬
‫וחשבתי,‬
‫"וואו, הסיפור שלנו, החיים שלנו,‬ ‫הכול נשמט לנו מתחת לרגליים."‬
‫הרגשנו את השעון המתקתק בשלב הזה.‬
‫אז יחד עם הצוות שלנו‬
‫החלטנו לצאת בהודעה‬
‫שלצערנו אנחנו לוקחים צעד אחורה,‬ ‫לא פורשים מהתפקיד,‬
‫אלא מקטינים את ההיקף שלו.‬
‫- "לאחר חודשים רבים של הרהורים‬ ‫ודיונים פנימיים, -‬
‫- "החלטנו לבצע שינוי השנה -‬
‫- "ולפעול למען עצמאות פיננסית, -‬
‫- "אך להמשיך לתת תמיכה מלאה‬ ‫להוד מעלתה המלכה." -‬
‫בכל החיים שלי אבא שלי שלט בכספים.‬
‫נורמלי שיש במשפחה שליטה פיננסית כזאת‬
‫בשאר בני המשפחה.‬
‫אז התקווה הייתה‬
‫שיראו את זה שחור על גבי לבן,‬ ‫זו הכוונה שלנו.‬
‫ככה אנחנו רוצים להמשיך לתמוך‬ ‫בחבר העמים הבריטי.‬
‫ככה אנחנו מעריכים את תפקידינו כנשיא‬
‫וכסגנית הנשיא של קרן‬ ‫חבר העמים הבריטי של המלכה.‬
‫הפתעה גדולה מהנסיך הארי ומייגן מרקל.‬
‫הם הפתיעו את המלכה לכאורה.‬
‫הנסיך צ'רלס והנסיך ויליאם קיבלו עותק‬
‫של ההודעה של הארי ומייגן‬ ‫רק עשר דקות לפני שהתפרסמה.‬
‫המלכה הופתעה כמו כולנו‬
‫כי הם הודיעו על זה רשמית באינסטגרם.‬
‫הרעיון שלכאורה הפתעתי את סבתא שלי,‬
‫זה בחיים לא היה קורה.‬ ‫יש לי כל כך הרבה כבוד כלפיה.‬
‫זה נמשך חודשים על גבי חודשים.‬
‫אני חושבת שחלק מהאנשים חשבו‬ ‫שעשיתי, "פרסם!"‬
‫מה?‬
‫- הארי ומייגן רוצים לאכול את העוגה‬ ‫ולהשאירה שלמה -‬
‫- במעשיהם האנוכיים שחותרים תחת המלכה -‬
‫זה במייל לשלושת המזכירים האישיים‬ ‫הבכירים ביותר, וכתוב בו,‬
‫"בואו נקבע פגישה, בואו ניפגש ונדבר על זה,‬
‫"כי מה שקרה‬
‫"או הוצג לציבור הוא מטורף."‬
‫ולא הסכימו לפגישה.‬
‫אחרי ההודעה הייתי צריכה לחזור‬ ‫כי ארצ'י היה בקנדה.‬
‫ורק כשמג נסעה וחזרה לקנדה,‬
‫ארגנו פגישה‬
‫בסנדרינגהאם ביום שני הבא.‬
‫תארו לעצמכם שיחה,‬ ‫דיון שולחן עגול על העתיד של חייך‬
‫כשיש כל כך הרבה על כף המאזניים,‬
‫ואת כאימא וכרעיה…‬
‫והמטרה בהרבה מובנים,‬
‫לא מוזמנת לשבת ליד השולחן.‬
‫היה לי ברור שהם תכננו את זה‬ ‫כך שלא תהיי בחדר.‬
‫אבל יש לי כאלה זיכרונות טובים מסנדרינגהאם.‬
‫- סנדרינגהאם, 1991 -‬
‫שם היינו כל שנה בחג המולד.‬
‫ועכשיו חזרתי לשם בנסיבות שונות מאוד.‬
‫- כניסה למורשים בלבד -‬
‫- סנדרינגהאם, 13 בינואר 2020 -‬
‫זה יום היסטורי למשפחת המלוכה.‬
‫המלכה זימנה את הפגישה הדחופה הזו.‬
‫הנסיך הארי יהיה שם,‬
‫כמובן, עם אחיו הנסיך ויליאם‬ ‫ועם הנסיך צ'רלס.‬
‫מי זה היה?‬ ‫-הדוכס.‬
‫הם ינסו לחשוב על תוכנית להמשך הדרך.‬
‫באתי עם אותה הצעה שכבר הצענו בפומבי.‬
‫אבל כשהגעתי לשם, נתנו לי חמש אפשרויות.‬
‫אחת זה "בפנים לגמרי", בלי שינוי,‬ ‫חמש זה "בחוץ לגמרי".‬
‫בחרתי באפשרות השלישית בפגישה,‬ ‫"חצי בפנים, חצי בחוץ",‬
‫שיהיו לנו עבודות משלנו,‬ ‫אבל גם שנתמוך במלכה.‬
‫אבל מהר מאוד התברר היטב‬
‫שהמטרה הזאת לא עמדה לדיון או לוויכוח.‬
‫היה מפחיד שאחי צרח וצעק עליי‬
‫ואבי אמר לי דברים‬
‫פשוט לא נכונים, וסבתא שלי ישבה שם בשקט‬
‫ועיכלה את הכול.‬
‫אבל צריך להבין שמנקודת המבט של המשפחה,‬
‫בעיקר מנקודת המבט שלה,‬
‫יש דרכים לעשות דברים,‬ ‫והמשימה האולטימטיבית שלה,‬
‫היעד והאחריות שלה הם המוסד.‬
‫אם אנשים סביבה אומרים לה,‬
‫"אגב, ההצעה הזאת‬ ‫או שהשניים האלה יעשו כך וכך,‬
‫"תיתפס כמתקפה על המוסד",‬
‫היא תשמע לעצה שנתנו לה.‬
‫היה ממש קשה.‬
‫הפגישה הסתיימה בלי תוכנית פעולה מגובשת.‬
‫אני חושב שמנקודת המבט שלהם‬
‫הם היו צריכים להאמין שזה קשור יותר אלינו‬
‫ואולי לסוגיות שהיו לנו,‬
‫ולא לשותפה שלהם, לתקשורת, ולעצמם,‬
‫ולמערכת היחסים הזאת שהכאיבה לנו כל כך.‬
‫הם ראו את מה שהם רצו לראות.‬
‫שרפה!‬
‫הקטע הכי עצוב‬
‫הוא הקרע הזה שנוצר ביני לבין אחי,‬
‫ועכשיו הוא בצד של המוסד,‬ ‫ואני מבין חלק מזה.‬
‫אני מבין. זאת הירושה שלו,‬
‫אז מבחינה מסוימת זה כבר טבוע בו‬ ‫במסגרת האחריות שלו,‬
‫ההישרדות וההמשכיות של המוסד הזה.‬
‫- הנסיך ויליאם על משבר הארי ומייגן:‬ ‫לא מסוגל לגונן יותר על אחי. -‬
‫יש משבר עצוב ביותר בין האחים.‬
‫הם תמיד היו באותו ראש, אבל ברור שזה השתנה.‬
‫באותו יום התפרסמה כתבה שבה נכתב‬
‫שמייגן ואני עוזבים בין היתר‬
‫כי ויליאם התעמר בנו.‬
‫וברגע שנכנסתי לרכב אחרי הפגישה,‬
‫נאמר לי על הודעה משותפת‬
‫שיצאה בשמי ובשם אחי,‬
‫שמכחישה את הכתבה‬ ‫על כך שעזבנו כי הוא התעמר בנו.‬
‫סימן לאחדות פומבית בין האחים,‬ ‫שיצאו בהודעה משותפת‬
‫המכנה את הדיווח‬ ‫"מזויף, פוגעני ועלול להזיק."‬
‫לא האמנתי. אף אחד לא שאל אותי.‬
‫אף אחד לא ביקש ממני רשות‬ ‫לכתוב את השם שלי על הודעה כזאת.‬
‫התקשרתי למייגן וסיפרתי לה, והיא פרצה בבכי,‬
‫כי בתוך ארבע שעות הם שמחו לשקר‬ ‫כדי להגן על אחי.‬
‫אבל במשך שלוש שנים הם לא היו מוכנים‬ ‫להגיד את האמת כדי להגן עלינו.‬
‫פתאום קלטתי שזה לעולם לא יפסיק.‬
‫כל שמועה, כל דבר שלילי, כל שקר,‬
‫כל מה שידעתי שלא נכון,‬
‫ובארמון ידעו שזה לא נכון,‬ ‫בתוכם הם ידעו שזה לא נכון,‬
‫ופשוט אפשרו לזה לבעבע.‬
‫אז לא הייתה אפשרות אחרת בשלב הזה.‬
‫אמרתי, "צריך להסתלק מפה".‬
‫מבזק מיוחד מלונדון.‬
‫הנסיך הארי ומייגן מרקל עוברים הלאה רשמית.‬
‫הם מכריזים היום שהם לוקחים צעד אחורה‬ ‫מחובותיהם המלכותיות.‬
‫הוא מנסה לעשות בשביל מייגן‬ ‫את מה שלא עשה בשביל אימו.‬
‫בדיוק.‬
‫אף אחד לא היה יכול לעמוד‬ ‫במתקפות ובהטרלות שהיא ספגה.‬
‫אני יודעת שהייתה לה תחושה חזקה‬ ‫שהיא חוזרת לשלוט בחייה.‬
‫היא מרגישה שאין לה שליטה.‬
‫- הנסיך הארי ומייגן "לוקחים צעד אחורה"‬ ‫מחובותיהם המלכותיות" בנסיגה יוצאת דופן -‬
‫זו הייתה ההחלטה של הארי להתרחק‬
‫ממה שהוא דמיין כעתיד וכייעוד שלו.‬
‫תמיד הייתה תחושה‬ ‫שמייגן צריכה להוכיח את עצמה,‬
‫להוכיח שהיא ראויה לבריטניה,‬ ‫להוכיח שהיא ראויה לבעלה,‬
‫להוכיח שהיא ראויה למעמד שלה במשפחת המלוכה.‬
‫זו דרישה גדולה מכל אדם.‬
‫הציבור הבריטי חושב שמייגן אשמה בכול.‬
‫ראיתי קריקטורות שבהן אני על ארבע והיא…‬
‫מחזיקה רצועה של כלב ואני עונד קולר של כלב.‬
‫כמה צפוי‬
‫שמאשימים את האישה בהחלטות של זוג.‬
‫למעשה, זו הייתה ההחלטה שלי.‬
‫היא לא ביקשה לעזוב.‬
‫אני הייתי צריך לחוות את זה בעצמי.‬
‫אבל זו מיזוגניה במיטבה.‬
‫בחלק מהצהובונים מכנים את השניים,‬ ‫"סוררי בית המלוכה",‬
‫ומכנים את המעבר "מגזיט".‬
‫הרגשתי שהמונח "מגזיט" מעיד על קלות הדעת,‬
‫על חוסר הרצינות‬ ‫ועל טבעם ההפכפך של הצהובונים.‬
‫זה מה שקורה כשיש עיתונים ללא עיתונאות,‬
‫שחיים על שערוריות ומתפרנסים מכעס.‬
‫היא חשבה שיהיו רק כתרים ומסיבות תה.‬
‫אני חושבת שרואים את המניפולציה‬
‫לכל אורך הקשר.‬
‫מפנים את הגב למשפחת המלוכה.‬
‫הם קיבלו את מלוא הזעם של הממסד התקשורתי.‬
‫זה מזכיר בני נוער שרוקעים ברגל ואומרים…‬
‫מייגן הבינה פתאום שהיא לא תהיה הכוכבת.‬
‫היא לא מוכנה להתפשר.‬ ‫הכול חייב להיות בדרך שלה.‬
‫הרגשתי שזה גוזל ממני הכול.‬
‫את תחושת העצמי, את הביטחון.‬
‫- מייגן מרקל דרשה לכאורה כסף‬ ‫והורתה לנסיך הארי למצוא עבודה -‬
‫- המלכה חוששת שלא תראה‬ ‫את ארצ'י התינוק גדל -‬
‫- המלכה אליזבת מופתעת‬ ‫מהודעת הנסיך הארי ומייגן מרקל -‬
‫והאמת לא הייתה חשובה, אלא הקליקבייט.‬
‫- מגזיט -‬
‫אנחנו בערך שתי דקות מתחילת התוכנית.‬
‫- דירה של חבר, ניו יורק, נובמבר 2021 -‬
‫אחר צוהריים טובים.‬
‫אני רוצה לקבל בברכה את רנה דירסטה,‬
‫ראשד רובינסון והנסיך הארי, דוכס סאסקס.‬
‫הארי, אולי תוכל לתת לנו את הממד האנושי.‬
‫לפני חודש בלבד דו"ח של "בוט סנטינל",‬ ‫חברה שמנתחת ציוצים בטוויטר,‬
‫גילה שמספר קטן מאוד‬ ‫של חשבונות שמתנגדים למייגן והארי‬
‫אחראיים לאחוז עצום מתוכן השנאה‬
‫לגביכם בטוויטר.‬
‫מידע מוטעה הוא משבר הומניטרי עולמי.‬
‫כפי שציינת ובצדק,‬
‫הרגשתי את זה באופן אישי במשך השנים.‬
‫אנחנו יודעים שלקבוצה קטנה של חשבונות‬
‫מתאפשר ליצור כמות עצומה של כאוס ברשת,‬
‫ואין לכך השלכות.‬
‫- השנאה ברשת כלפי הנסיך הארי ומייגן מרקל -‬
‫- נובעת ממספר קטן של משתמשים,‬ ‫קובע דו"ח חדש -‬
‫"בוט סנטינל" בדקו כל דבר,‬ ‫קיואנון, תומכי טראמפ,‬
‫מידע מוטעה על הקורונה‬ ‫ומידע מוטעה על שינויי האקלים.‬
‫אף פעם לא ראינו דבר כזה.‬
‫- כל הכבוד שדפקת את הגנים. יופי, הארי -‬
‫- את כלבה מגעילה וצבועה -‬
‫- הארי היה צריך להשאיר את הזבל בחוץ! -‬
‫מה שמעניין בעיניי בדו"ח‬
‫זה שהוא הראה שיש קומץ של חשבונות‬
‫שלא היו רק בוטים,‬
‫אלא אנשים מתואמים מאוד ומקושרים היטב‬
‫ואחראיים על הרוב המוחלט‬
‫של תעמולת השנאה נגד הזוג.‬
‫הסתכלנו על 114,000 ציוצים,‬
‫ואז הצלחנו לקבוע ש-70 אחוז‬
‫מהתוכן רווי השנאה הגיע מ-83 חשבונות בלבד,‬
‫ונחשפו אליו 17 מיליון איש.‬
‫אז זאת לא הטרלה רגילה.‬
‫- קרב חייה של מייגן מרקל -‬
‫- הדוכסית נלחמת בצהובונים ובטרולים‬ ‫לא רק על זכותה לפרטיות. -‬
‫הם תיאמו ביניהם וקבעו‬
‫באיזה נושא הם ידונו‬ ‫באותו יום או באותו שבוע,‬
‫אילו תמונות הם צריכים להפיץ,‬
‫הם גייסו אנשים‬
‫ואמרו לאנשים איך ליצור כמה חשבונות,‬
‫איך להשתמש בווי-פי-אן,‬ ‫רשתות פרטיות וירטואליות להסתרת האיי-פי‬
‫כדי שלא ישעו אותם. זה מטורף.‬
‫מה יש במייגן מרקל‬ ‫שגרם לנסיך הארי לא רק לנטוש…‬
‫בכל תרחיש, מי הקורבן?‬
‫כי היא הפרידה אותו…‬
‫ועשו את זה אנשים‬ ‫שהם לא ה"טרולים" הטיפוסיים,‬
‫אלה עקרות בית,‬
‫אלה נשים לבנות בגיל העמידה‬ ‫שתקפו בלי הפסקה,‬
‫מ"תחזרי לאמריקה" עד ל"אולי תמותי?"‬
‫- איזה מצחיק יהיה‬ ‫אם מייגן מרקל תיהרג במנהרה -‬
‫- מנהרה 2 - משפחת המלוכה 0 -‬
‫- צריך להוציא את שני הילדים האלה‬ ‫מסדר הירושה -‬
‫סמנתה מרקל הייתה חלק מהקבוצה‬
‫שהפיצה הרבה מידע מוטעה.‬
‫החשבון של סמנתה הושעה,‬
‫ואז שלחנו לטוויטר רשימה‬
‫כי היו לה 11 חשבונות נוספים,‬
‫וזה בלבל אותנו,‬
‫איך האחות למחצה של מייגן‬
‫יכולה להשתייך לקבוצת שנאה?‬
‫לפי עורך דינה של סמנתה מרקל,‬ ‫חשבונה לא "הושעה" אלא "נפרץ",‬
‫מה שהביא ליצירת "חשבונות מתחזים"‬ ‫על ידי גורמים זרים כדי להשמיץ את מרשתו.‬
‫אולי החלק הכי מטריד בזה‬ ‫הוא מספר העיתונאים הבריטים‬
‫שהשתתפו בשנאה ובשקרים וליבו אותם.‬
‫כאשר שקר מתפשט ברשתות החברתיות,‬ ‫זה מסוכן, בוודאי.‬
‫אבל כשאותו שקר‬
‫מקבל אמינות מעיתונאים או מו"לים,‬
‫זה לא אתי, ומבחינתי זה שימוש לרעה בכוח.‬
‫- כתבי בית המלוכה מלבים את קמפיין השנאה‬ ‫המתואם נגד מייגן מרקל -‬
‫חשבונות השנאה העיקריים,‬
‫המניע המרכזי שלהם הוא להרוויח מזה כסף.‬
‫אבל בחשבונות המשניים העניין הוא שנאה.‬
‫העניין הוא גזע.‬
‫- הדוכס והדוכסית של סאסקס מתים להתחיל‬ ‫בחגיגות הקוואנזה מחר! -‬
‫- זה יהיה הקוואנזה הראשון של ליליבת -‬
‫- משחקת אותה קורבן של אפליה גזעית‬ ‫סתם אופורטוניסטית -‬
‫והתמקדו בעיקר במייגן.‬
‫השוו אותה לקוף, למשל.‬
‫השתמשו גם בשמות גנאי,‬
‫למשל כינויים גזעניים בציוצים.‬
‫- כלבה מלוכלכת, גולד דיגרית, חסרת מוסר… -‬
‫החומרה של מה שקרה לה‬
‫ומה שקרה לנו, ומה שממשיך לקרות לה,‬
‫צריך להכיר בזה.‬
‫אני חושבת גם שכדאי שאנשים יבינו באמת‬
‫שכאשר שותלים זרע כל כך מלא שנאה,‬
‫מה שיכול לצמוח ממנו… רק לפני כמה ימים‬
‫עברתי על המדריך של צוות אבטחה שלנו בבית,‬
‫ובאחד העמודים שעברתי אליהם במקרה‬
‫נכתב על פיקוח ברשת, וכתבו,‬
‫"אם אתם רואים ציוץ כזה,‬
‫"דווחו עליו בבקשה למנהל האבטחה מיד."‬
‫היה כתוב, "מייגן צריכה למות.‬
‫"מישהו צריך להרוג אותה.‬
‫"אולי זה צריך להיות אני." ואני כזה…‬
‫"טוב. זה משהו שקיים בעולם‬
‫"בגלל אנשים שיוצרים שנאה,‬
‫"ואני אימא. אלה החיים האמיתיים שלי."‬
‫וכשאת רואה את זה, את חושבת…‬
‫"אתם גורמים לאנשים לרצות להרוג אותי."‬
‫זה לא רק צהובון. זה לא רק איזה אייטם.‬
‫אתם מפחידים אותי.‬
‫ובלילה ההוא עליתי וירדתי באמצע הלילה,‬
‫הסתכלתי במסדרון,‬ ‫"אנחנו מוגנים? הדלתות נעולות?‬
‫"מערכת האבטחה פועלת? הכול…" זה אמיתי.‬
‫"התינוקות שלי מוגנים?"‬
‫ובשביל מה יצרתם את זה?‬
‫כי אתם משועממים או כי זה מוכר עיתונים‬
‫או גורם לכם להרגיש טוב יותר עם עצמכם?‬
‫זה אמיתי, מה שאתם עושים,‬
‫וזה הקטע שאני לא חושבת‬ ‫שאנשים מבינים לגמרי.‬
‫"כמה נפלא מצידך, נחש,‬ ‫אבל לא, אני אוכל סעודה עם…"‬
‫גרופאלו.‬
‫"גרופאלו? מה זה גרופאלו?"‬
‫זה היה שיר טוב?‬
‫זה היה שיר כל כך טוב. זה היה אדיר.‬
‫את רוצה שאנגן אותו שוב, אימא?‬
‫כן, בבקשה. תודה. טוב.‬ ‫-טוב.‬
‫בואו נבהיר מה נמצא פה על כף המאזניים.‬
‫זה כמו הרס סימבולי.‬
‫אם אתה יכול להרוס אנשים‬ ‫שהם סמלים של צדק חברתי,‬
‫אתה יכול להבהיל אנשים‬ ‫כך שיימנעו מפעילות ציבורית.‬
‫זו דרך לסמן לכל השאר שהם צריכים לוותר.‬
‫כשמכניסים מספיק אנשים לשנאה משולהבת,‬
‫זה לא מקרה של "כלב נובח לא נושך".‬
‫הם יכולים להרוג אותך. האיום אמיתי.‬
‫- מנחה פודקאסט גזען קרא "להרדים"‬ ‫את הילד בן השלוש של הנסיך הארי -‬
‫לנשוף.‬
‫תזכרו שמה שקורה בתקשורת,‬
‫מה שנוצר הוא אשליה.‬
‫כשאתם מנסים להוכיח שאתם טובים‬
‫ושאתם לא מי שאומרים שאתם,‬
‫אתם בולעים את הפיתיון,‬ ‫אתם מאכילים את המפלצת. זאת אשליה.‬
‫העבודה שלכם היא לא להוכיח שאתם טובים.‬
‫אתם יודעים מי אתם. שניכם.‬
‫וברגע שאתם מוכנים,‬ ‫אתם יכולים לפקוח עיניים.‬
‫עד כמה שזה עצוב, כדי שיהיה שינוי‬
‫לפעמים הרבה כאב צריך להגיע לפני השטח.‬
‫כדי שנוכל לעבור לפרק הבא,‬
‫צריך לסיים את הפרק הראשון.‬
‫- פארק בית וינדזור, מרץ 2020 -‬
‫שנינו חזרנו במרץ מקנדה.‬
‫- שער לונג ווק - כניסה פרטית -‬
‫וזה היה שבוע הפרידה שלנו.‬
‫עברנו על כל כך הרבה ארגזים,‬
‫הסתכלנו על הכול ואמרנו,‬
‫"אלוהים, השמיכה הזאת שהתגעגעתי אליה,‬
‫"הכובע הזה היה כל כך מצחיק."‬
‫פשוט עיכלנו את הכול.‬
‫וזה ממש נתן לנו הזדמנות‬
‫להסתכל בדיעבד על כל סיפור האהבה שלנו.‬
‫תמיד דמיינו את ארצ'י מתרוצץ בגינה‬ ‫בפרוגמור קוטג'‬
‫ואולי קופץ לאגם המלכה.‬
‫כל זה היה חלק מהעתיד שלנו,‬ ‫והכול השתנה ממש מהר.‬
‫ידענו שזה ייתן לנו מרחב לנשימה‬
‫מהחוויה הכל כך כואבת שהיינו תקועים בה,‬
‫אבל מצד שני זה היה ממש עצוב.‬
‫אני חושבת הרבה פעמים שבכל מערכת יחסים,‬ ‫לעיתים קרובות,‬
‫כשבחור מתאהב בבחורה,‬
‫החברים שלו אומרים, "אלוהים, הוא השתנה,‬
‫"אני כבר לא רואה אותו, הוא תמיד איתה."‬
‫ומאשימים את הבחורה.‬
‫כועסים עליה כי היא הדבר שלקח אותו מהם,‬
‫ולא משנה אם נמצאים בעיירה קטנה‬ ‫או בעיר גדולה או במשפחת המלוכה.‬
‫הוא לא היה נמשך אליי או מתעניין בי‬
‫אלמלא הוא כבר היה בדרך שלו.‬
‫רוב האנשים צריכים למצוא מישהו להאשים‬
‫כדי ליישב את הרגשות, כי משהו השתנה,‬
‫וזה לא נעים ואתה לא אוהב את זה.‬
‫ומה השתנה?‬
‫"הכול השתנה כשאת הגעת לפה, אז זו אשמתך."‬
‫אבל אתם צריכים להאשים אותי.‬
‫כי אם אתם מאשימים אותי, אתם לא אשמים.‬
‫אז השבוע האחרון הזה היה…‬
‫הוא היה מתוק-מריר.‬
‫מייגן והארי מחויכים הערב.‬ ‫סיבוב הפרידה המלכותי בהילוך גבוה.‬
‫מייגן חזרה לבריטניה בפעם הראשונה‬ ‫מאז ההחלטה הדרמטית של בני הזוג‬
‫לוותר על תפקידיהם הבכירים בבית המלוכה.‬
‫שבוע הפרידה שהיה מלא פגישות בזו אחר זו‬
‫זו הייתה מערבולת אמיתית.‬
‫חמש פגישות בחמישה ימים.‬
‫עד אותו שבוע אחרון בבריטניה‬ ‫נדיר שלבשתי בגדים צבעוניים.‬
‫לא רציתי לגנוב את אור הזרקורים או להרגיז.‬
‫אז פשוט ניסיתי להתמזג.‬
‫אבל לבשתי המון בגדים צבעוניים באותו שבוע.‬ ‫-כן.‬
‫התחשק לי להיראות כמו קשת בענן.‬
‫לא היינו עם המשפחה.‬
‫זו הייתה ההזדמנות שלנו‬ ‫לסיים את זה בקול תרועה רמה, האמת.‬
‫רבים מהנוכחים כאן הערב‬ ‫אמרו לי שהם תומכים בי.‬
‫אני רוצה להגיד לכם שתמיד אתמוך בכם.‬
‫זה לא היה צריך להיות ככה.‬
‫דיברנו על זה שוב ושוב.‬
‫ישבנו מאוחר במטבח אחרי פגישות לילה ואמרנו,‬
‫"היינו ממשיכים לעשות את זה בשארית חיינו."‬
‫חשבתי שהציבור‬
‫שמע את השקרים האלה במשך שנתיים.‬
‫"מה הם חושבים עליי?‬
‫"הם בטח שונאים אותנו."‬
‫לא.‬
‫אנשים כל כך חיבקו אותנו.‬
‫הם היו עצובים שאנחנו עוזבים,‬ ‫ואנחנו היינו עצובים שאנחנו עוזבים.‬
‫אני אתגעגע לציבור הבריטי,‬ ‫אני לא אתגעגע לעיתונות הבריטית‬
‫ולחסידים שלה ולטרולים שהיא יוצרת.‬
‫אני אתגעגע למדינה הזאת. גם מייגן.‬
‫- יום חבר העמים הבריטי, 9 במרץ 2020 -‬
‫זה אחד המפגנים הגדולים‬ ‫של משפחת המלוכה בשנה.‬
‫טקס במנזר וסטמינסטר‬ ‫בהשתתפות המלכה, צ'רלס וקמילה,‬
‫ויליאם וקייט, אפילו אדוארד וסופי,‬
‫ואחרונים חביבים, הארי ומייגן,‬
‫בתפקידם הרשמי האחרון‬ ‫לפני שיחזרו לצפון אמריקה.‬
‫הפעם הראשונה שראינו‬
‫את שאר בני המשפחה‬ ‫הייתה במפגש ציבורי במנזר וסטמינסטר.‬
‫זו הפעם האחרונה שנראה‬ ‫את דוכס ודוכסית סאסקס‬
‫עם המלכה ומשפחת המלוכה במפגש רשמי,‬ ‫וזה חשוב.‬
‫היינו בלחץ מהמפגש עם המשפחה,‬
‫בגלל מצלמות הטלוויזיה והצופים בבית‬
‫והקהל שצופה בנו, זה כמו לחיות באופרת סבון,‬
‫שבה כולם רואים בך בידור.‬
‫באמת מעניין מה עובר להם בראש‬
‫כשהם עושים את זה כדי לצאת ידי חובה,‬
‫בהתחשב במה שקורה ברקע.‬
‫הרגשתי ממש מרוחק משאר המשפחה שלי,‬
‫שזה מעניין כי חלק גדול מההתנהלות שלהם‬
‫נובע ממראית עין ולא מרגשות, וזה נראה קר,‬
‫אבל גם הייתה תחושת קור.‬
‫בטקסים שראינו פה היום‬ ‫הם אפילו לא השתתפו בתהלוכה.‬
‫גם זה מראה איך הדברים משתנים אוטומטית.‬
‫כשרואים כמה הם הצליחו‬ ‫במפגשים הפומביים שלהם,‬
‫רואים איזה הפסד אדיר זה למשפחת המלוכה,‬
‫אבל נשאלת השאלה איך ייתכן‬
‫שלא הצליחו להגיע להסדר כלשהו‬ ‫שישאיר אותם בבית המלוכה.‬
‫יצאנו ממנזר וסטמינסטר, ובזאת זה נגמר.‬
‫הייתי צריכה לנסוע לנמל התעופה.‬ ‫מיהרנו להספיק לטיסה שלי, זה היה ממש קרוב,‬
‫אבל רציתי לחזור לארצ'י.‬
‫כן. חזרנו לארמון בקינגהם, החלפנו בגדים.‬
‫הורדתי את הסיכות של הכובע,‬ ‫מיהרתי להוריד את השמלה הירוקה.‬
‫התלבשתי לטיסה, נפרדתי לשלום.‬
‫בטח שזה היה מרגש.‬
‫עלינו למטוס,‬
‫וזה לא היה הטייס, אלא מי שמנהל את הצוות,‬
‫הוא בא וכרע ברך ליד המושב שלי‬ ‫והוריד את הכובע,‬
‫ואני זוכרת שהסתכלתי עליו והוא אמר,‬
‫"אנחנו מעריכים את כל מה שעשית‬ ‫למען המדינה שלנו."‬
‫וזו הפעם הראשונה שהרגשתי שמישהו‬
‫ראה את ההקרבה,‬
‫לא למען המדינה שלי,‬
‫אלא למען המדינה הזאת, שהיא לא שלי.‬
‫נחתנו בקנדה ואחד המאבטחים שלנו,‬
‫שהיה עם הארי המון זמן,‬ ‫והחבר'ה האלה כל כך נפלאים,‬
‫פשוט קרסתי בזרועותיו בבכי.‬
‫אמרתי, "השתדלתי כל כך".‬
‫הוא אמר, "אני יודע, גברתי. אני יודע".‬
‫השתדלתי כל כך.‬
‫וזה הקטע שעושה לך טריגר, כי את אומרת,‬
‫"וזה עדיין לא היה טוב מספיק.‬
‫"ואת עדיין לא משתלבת."‬
‫אתה חייב להיות מעורב רגשית כבריטי שחור,‬
‫כשאתה רואה את מייגן‬ ‫נכנסת למוסד הזה והופכת לאייקון,‬
‫דמות שכולנו תלינו בה כאלה תקוות.‬
‫חוסר היכולת של הארמון‬
‫להגן על מייגן היה אסון עוד יותר גדול כי…‬
‫במרכז הטיעון בעד המלוכה‬
‫במדינה הזאת נמצא חבר העמים הבריטי.‬
‫חבר העמים הבריטי הוא שני מיליארד וחצי‬ ‫אנשים שחורים וחומים ברובם.‬
‫מדובר באישה שנראתה‬ ‫כמו רוב האנשים בחבר העמים הבריטי,‬
‫ואיכשהו, מסיבה כלשהי,‬
‫הם לא היו מסוגלים להגן עליה,‬
‫לייצג אותה, להתייצב לצידה,‬
‫להפעיל את הסמכות שניתנה להם למענה,‬ ‫להילחם בשבילה.‬
‫אחת השאלות הגדולות‬ ‫שבריטניה המודרנית מתמודדת איתן‬
‫היא, "מה אנחנו בוחרים‬ ‫שיהיו הסמלים והמוסדות שלנו?‬
‫"האם הם כוללניים‬ ‫או ממשיכים את היסטוריית ההדרה?"‬
‫וכשבן או בת למשפחת המלוכה‬ ‫מבקרים באחת המדינות האלה,‬
‫זה יוצר רגע מביך לממשלת בריטניה.‬
‫- תתנצלו -‬
‫אני שולח קריאה לדוכס ולדוכסית‬ ‫של קיימברידג' ולכל משפחת המלוכה.‬
‫הגיע הזמן לפיצויים.‬
‫- הג'מייקנים מחרימים את הביקור המלכותי‬ ‫ודורשים פיצויים על העבדות -‬
‫- הביקור של סופי ואדוארד‬ ‫בוטל ב"הסכמה הדדית" -‬
‫- גרנדה יוצאת נגד הארמון -‬
‫יש נקודת מפנה, שינוי בין דורי‬
‫ורגע שבו האירועים מתמזגים.‬
‫מעתה ועד עולם‬
‫נכריז על ברבדוס כרפובליקה פרלמנטרית.‬
‫ב-2021 החליטה ברבדוס‬ ‫להחליף את המלכה כראש המדינה.‬
‫זה מעלה את הסבירות‬ ‫שמדינות אחרות ילכו בעקבותיה.‬
‫מתחדשות הקריאות הערב‬ ‫המפצירות בג'מייקה לנקוט צעדים‬
‫להדחת המלכה מראשות המדינה.‬
‫כל אחד במערכת הזאת,‬ ‫לא משנה אם זו המשפחה שלי,‬
‫העובדים, אנשי הדוברות, מי שזה לא יהיה,‬
‫הם כבר החמיצו הזדמנות אדירה עם אשתי‬
‫ואת ההישגים העולמיים הכרוכים בה.‬
‫הקשר שלהם ייצג את הרעיון‬ ‫שבריטניה יכולה להשתנות,‬
‫שהחלקים הכי עקשנים ומסורתיים‬ ‫בבריטניה יכולים להשתנות ולהתפתח.‬
‫העזיבה שלהם נתנה תחושה שהחלום מת.‬
‫- מרץ 2020 -‬
‫היי. אנחנו כאן ביום שלישי… רביעי.‬
‫יום רביעי, משהו במרץ.‬
‫בחודשים הבאים נהיה הכי פגיעים,‬
‫כשהעיתונות תפתח במחול שדים.‬
‫דוכס סאסקס יורד מהמטוס שלו,‬ ‫כפי שאתם רואים שם.‬
‫יש עוד כמה שאלות שטרם נענו.‬
‫האם הם עדיין יזכו להגנה מלכותית מעבר לים?‬
‫כשחזרתי מבריטניה אחרי הנסיעה במרץ,‬
‫המקום כולו היה מוקף לחלוטין.‬
‫סירות במים, מכוניות בכביש הגישה,‬
‫אנשים שניסו לקפוץ מעל הגדר‬ ‫ולצלם מעל החומה.‬
‫לא חוויתי את זה לפני כן.‬
‫הרגע ראיתי את הבחור הזה.‬ ‫הוא הסתכל עליי כשנכנסתי.‬
‫מייגן שאלה אותי, "יבטלו לנו את האבטחה?"‬
‫אמרתי, "הם בחיים לא יעשו את זה".‬ ‫הרקע של מייגן, המורשת שלה,‬
‫מסעות השטנה המתועדים היטב נגדנו,‬
‫חבילות חשודות שנשלחות לארמונות,‬
‫ועליהן השם שלה או השם שלי.‬
‫היא אמרה, "נראה לך שיעשו את זה?"‬ ‫אמרתי, "לא, בחיים לא", והם עשו את זה.‬
‫החליטו לבטל את האבטחה שלנו ב-31 במרץ,‬
‫כך שנשארו לי פחות משלושה שבועות‬ ‫לדאוג לסידורי אבטחה למשפחה שלי,‬
‫ואני דואג, אני באמת חושש‬ ‫לשלומם של בני משפחתי.‬
‫ופתאום הקורונה הזאת…‬
‫מגורמים רשמיים נמסר כי מעל 400 איש חלו…‬
‫ובאותו רגע המיקום שלנו נחשף,‬
‫האבטחה שלנו בוטלה,‬
‫כל העולם ידע איפה אנחנו,‬ ‫אז לא היינו מוגנים שם.‬
‫סוכנות איי-פי מדווחת שאשתו‬ ‫של ראש ממשלת קנדה ג'סטין טרודו, סופי,‬
‫נמצאה חיובית לנגיף הקורונה.‬
‫עומדים לסגור את הגבול.‬
‫אין ספק שיסגרו את הגבול בקרוב מאוד.‬
‫להישאר.‬
‫בשלב מסוים אתה חושש‬
‫ממה שעלול לקרות,‬
‫ולכן אתה צריך לעשות‬ ‫מה שכל בעל ואבא היה עושה,‬
‫כלומר, להסתלק משם.‬
‫תרגום כתוביות: דניאל שרמן‬